is is war is is sk is is is is is is sq is is is is is is is is is is is is is is is is is is is is is is is is is is is is is is is is is is is is sv en war war en nn is is en hu is et is en is is hbs_lat is war is is is is nb hu sv et is is de is is is is is is is is is is is is cs is is is is is is is is is is is hu is is is hbs_lat la is is pms la is is is is is is is is is is it is ceb is is nb is is is is ceb pt is is is is is is is is is is is nb is is pt is is is is is pl is is is is is et is en is is hbs_lat is war is is is is nb hu sv et is is is is is en en es lt is is hu is en ca fi gl ilo is is fr en is is is
Félag skrúðgarðyrkju­meistara | Félag skrúðgarðyrkjumeistara | Samtök iðnaðarins - íslenskur iðnaður
Félag skrúðgarðyrkjumeistara gerðist aðili að Samtökum iðnaðarins árið 2003. Félagið leggur áherslu á fagleg vinnubrögð og þjónustu við viðskiptavini ásamt fræðslu og endurmenntun fyrir félagsmenn.
Félag skrúðgarðyrkjumeistara var stofnað 1967. Félagið var stofnað úr Garðyrkjuverktakafélagi Íslands í samvinnu við Félag garðyrkjumanna. Þessi félög höfðu þá unnið að því í sameiningu að fá skrúðgarðyrkju samþykkta sem lögfesta iðngrein. Erindi var tekið fyrir á iðnþingi 1966 og eftir miklar umræður varð niðurstaðan með 45 atkvæðum gegn 21 að samþykkja álit þess efnis að mælt yrði með því að skrúðgarðyrkja yrði löggild iðngrein. Ráðuneyti samþykkti svo umsókn félaganna um löggildingu fagsins 1967.
Í grein í Vísi 1968 er sagt frá stofnun félagsins og almenningur varaður við réttindalausum mönnum. Það er málefni sem Félag skrúðgarðyrkjumeistara hefur unnið að í gegnum tíðina, að sýna fólki kosti þess að versla við faglærða aðila.
Skrúðgarðyrkjumeistarar eru ýmist með eigin rekstur eða vinna hjá opinberum aðilum. Rétt til inngöngu í félagið hafa þeir sem lokið hafa meistaraprófi í skrúðgarðyrkju. Árið 2006 var ákveðið að gera sveinum einnig kleift að ganga í félagið og hafa nokkrir nýtt það tækifæri til að taka þátt í starfi félagsins. Í félaginu eru bæði einstaklingar og fyrirtæki og helsta markið þess er að hlúa að faginu og stuðla að fagmennsku.
Tengiliður hjá SI: Friðrik Ágúst Ólafsson, fridrik@si.is
Samþykkt á aðalfundi 26. feb. 1994
Breytt á aðalfundi 13. maí 2006
Breytt á aðalfundi 31. mars 2007
Félagið heitir Félag skrúðgarðyrkjumeistara. Félagssvæði þess er landið allt.
Heimili þess og varnarþing er í Reykjavík.
Tilgangur félagsins er að ná saman öllum starfandi meisturum í skrúðgarðyrkju í skipulagðan félagsskap og gæta hagsmuna þeirra. Auk þess að annast kaup og kjarasamninga vegna meðlima sinna.
Rétt til inngöngu í félagið hafa allir skrúðgarðyrkjusveinar. Félag skrúðgarðyrkjumeistara er aðili að Samtökum iðnaðarins og Samtökum atvinnulífsins fyrir hönd þeirra atvinnurekenda innan félagsins sem uppfylla skilyrði þessara samtaka um aðild.
Félagið skal vinna að því að félagar þess reki alla sína starfsemi á heilbrigðum og faglegum grundvelli. Óheimilt er félagsmanni að ganga í verk eða hluta úr verki sem annar félagsmaður hefur skriflegan samning um eða hafið framkvæmd á, nema til komi fullt samþykki þess er verkið hafði í byrjun og skal slík tilfærsla staðfest af stjórn félagsins.
Inntökubeiðnir skulu vera skriflegar og sendast formanni, sem leggur þær fyrir stjórnarfund svo fljótt sem verða má, til staðfestingar.
Úrsögn úr félaginu skal vera skrifleg og sendast formanni og skal hún afgreiðast á sama hátt og inntökubeiðnir.
Stjórn félagsins skipa þrír menn: formaður, ritari og gjaldkeri, og tveir varamenn, kosnir til eins árs í senn. Kosið skal sérstaklega um hvert embætti, en varamenn raðast eftir atkvæðamagni. Ritari skal annast allar bréfaskriftir og halda gjörðabækur félagsins. Gjaldkeri sér um innheimtu gjalda til félagsins, annast greiðslur fyrir hönd þess og færir reikninga þess.
Árgjöld skulu ákveðin á aðalfundi ár hvert og skal stjórnin leggja fram tillögur þar um. Hið sama gildir um inntökugjöld. Gjalddagi árgjalda er á aðalfundi, gjaldkeri félagsins setur nánari reglur um eindaga. Allir félagsmenn skulu vera skuldlausir við félagið um áramót.
Félagssjóður stendur straum af almennum rekstrarkostnaði félagsins þó er aðalfundi heimilt að leggja tekjuafgang eða hluta af tekjuafgangi félagsins í sjóð, ef einfaldur meirihluti lögmæts aðalfundar samþykkir tillögu hér um.
Stjórnin ber sameiginlega ábyrgð á eigum og fjárreiðum félagsins, og er skylt að ávaxta sjóði þess í banka, sem hefur baktryggingu í Seðlabanka Íslands.
Aðalfundur félagsins skal haldin eigi síðar en 1. apríl ár hvert og til hans boðað bréflega með minnst 14 daga fyrirvara. Aðalfundur er lögmætur ef löglega er til hans boðað. Til almenns félagsfundar skal boða með tölvupósti eða sms með minnst þriggja daga fyrirvara og er hann þá lögmætur. Aðra fundi skal halda þegar stjórn félagsins þykir með þurfa samkvæmt fundarályktun eða þegar þess er krafist fyrir hönd minnst 1/3 hluta fullgildra félagsmanna, enda sé jafnframt tilgreint vegna hvers, fundar er krafist.
Sérhverjum félagsmanna ber að hlýða lögum og öllum löglega gerðum samþykktum félagsins, enda telst engin fullgildur félagi fyrr en hann hefur með eigin hendi undirritað lög þess og er sú undirritun jafnframt fjárhagslega bindandi gagnvart félaginu. Þá ber hverjum og einum félagsmanni að upplýsa stjórn félagsins ef hann verður þess áskynja að annar félagsmaður brjóti lög og samþykktir félagsins. Félagsfundur skal ákveða hverju sinni viðurlög við lagabrotum.
Til breytinga á lögum þessum skal leggja breytingatillögu fyrir aðalfund. Lagabreytingatilögur þurfa að hafa borist stjórn félagsins minnst 20 dögum fyrir aðalfund og skal stjórnin geta þeirra í aðalfundarboði. Lög þessi öðlast þegar gildi.
G. A. P. sf.
Mannvirki - félag verktaka
Félag dúklagninga- og veggfóðrarameistara
Meistarafélag byggingamanna á Norðurlandi, MBN
Meistarafélag iðnaðarmanna í Hafnarfirði, MIH
Meistarafélag byggingamanna Suðurnesjum, MBS
Clean Tech Iceland - Samtök fyrirtækja í grænni tækni
Samtök mjólkur- og kjötvinnslu­fyrirtækja, SMK
Félag húsgagna- og innréttinga­framleiðenda
Málmur - Samtök fyrirtækja í málm- og skipaiðnaði
Samál - Samtök álframleiðenda á Íslandi
Samband íslenskra kvikmyndaframleiðenda, SÍK
Samtök íslenskra líftæknifyrirtækja, SÍL
Félag hársnyrtimeistara á Norðurlandi
Opinber innkaup og útboð
Innskráning í Gæðakerfi SI
Hvað er í boði?
Fulltrúar í stjórnum og nefndum
Mannvirki - félag verktaka
Félag dúklagninga- og veggfóðrarameistara
Meistarafélag byggingamanna á Norðurlandi, MBN
Meistarafélag iðnaðarmanna í Hafnarfirði, MIH
Meistarafélag byggingamanna Suðurnesjum, MBS
Borgartúni 35, 105 Reykjavík
Þetta vefsvæði byggir á Eplica